Spillemandsværkstedet – Skanderborg & Silkeborg
2026-02-03 10:00 - 2026-05-26 17:00 (Europe/Helsinki) | AOF Silkeborg, Ørnsøvej 5-7, Silkeborg, 8600
Spillemandsværkstedet er et nyt undervisnings- og praksisfællesskab, som jeg starter i foråret 2026.
​
Udgangspunktet er et ønske om at skabe et rum for voksne, hvor folkemusik kan læres gennem tid, gentagelse og fællesskab – uden krav om niveau, tempo eller præstation.
Den fysiske undervisning foregår i Silkeborg og Skanderborg i samarbejde med AOF og tager afsæt i den spillemandstraditionen fra Søhøjlandet, suppleret med folkemusik fra resten af Danmark, Norge, Sverige og Finland.​
Spillemandsværkstedet er ikke et kursus i traditionel forstand, men et vedvarende værksted: et sted man vender tilbage til, og hvor musik læres som håndværk og levende praksis.
​
FAKTA
* Hvad: Spillemandsværkstedet – violinundervisning og læringsrum for voksne
* Hvor: Silkeborg og Skanderborg (AOF) samt online (mere info kommer snart)
* Hvornår: Start februar 2026
* Hvem: Undervisningen varetages af initiativtager Maja Kjær Jacobsen, violinist, komponist og formidler med mange års erfaring som udøvende musiker og underviser inden for dansk og nordisk folkemusik i både danske og internationale sammenhænge, opvokset i Virklund og bosat i Sorring.
* Målgruppe: Voksne (15 år +), begyndere såvel som øvede
Kort baggrund
Spillemandsværkstedet er udviklet som et alternativ til mål- og præstationsorienteret musikundervisning for voksne og arbejder med langsom, praksisbaseret læring med udgangspunkt i den midtjyske spillemandstradition som et levende håndværk.

Bal med Jagtselskabet
2026-04-24 19:30 - 23:00 | Ellemarkskolen, Gymnasievej 10, Køge, 4600
De har som trio igennem de seneste 10 år spillet traditionelle og nykomponerede melodier i den danske spillemandstradition.
Steen Jagd Andersen fortæller: “Vi har mødt hinanden i folkemusikmiljøet gennem årene, og for ca. 10 år siden dannede vi denne trio her med udgangspunkt i traditionelle melodier såvel som disse nykomponerede melodier, som er lavet på skuldrene af dansk folkemusik- og dansetradition. Imidlertid fik vi travlt med andre ting, og Malene flyttede til Fanø. Men så skulle vi tilfældigvis spille til et par dansearrangementer og tog i den forbindelse dette repertoire op igen. Det er en stor glæde og fornøjelse for mig, at Kristian og Malene har villet være med til det her projekt!”.
De har med baggrund i Steen Jagds kompositioner udgivet en ny CD: “Jagd, Bugge, Beck – Jagdselskabet “.
Arrangementet er støttet af Statens Kunstråd.

Tabasco Beat // FOLK Aarhus
2026-04-25 15:00 - 16:30 | FOLK Aarhus, Frederiksgade 78C, Aarhus, 8000, Denmark
Med afsæt i den brogede genre, der kaldes verdensmusik, spiller Tabasco Beat egne kompositioner med inspiration fra alverdens steder og fremfører musikken i finurlige arrangementer, sprudlende og udadvendt.
Bortset fra en enkelt punk-inspireret version af en bulgarsk folkemelodi, er al musikken komponeret af Karsten Berger, som også betjener guitar og kromatisk mundharmonika.
Tabasco Beat består desuden af Knud Erik Steengaard, kendt for sit virtuose og medrivende violinspil i utallige sammenhænge. Knud Erik spiller desuden mandolin i orkestret. Med udsøgt indlevelse udgør Anders Nyløkke Jørgensen på kontrabas og Svend Eeg på trommer og percussion både en velsvingende rytmegruppe og leverer solistiske lækkerier.
Inspireret af folkelig musik fra de fleste verdenshjørner og i fortrolighed med jazz, blues og klassisk musik, udvikles musikken uden kritisk stillingtagen til, om andre kunne finde på at
spille noget lignende. Man kan derfor ikke forvente, at alt vil være kendt eller forudsigeligt. Men hvis man slår ørerne ud og følger med på den musikalske rejse er der mulighed for at komme nye steder hen.
Trods det stærkt krydrede navn og den frimodige omgang med forskellige takt- og tonearter, genrer og stiltræk, præges musikken til en vis grad af skønhed og harmoni. Den udføres med overbevisning og bæres frem af troen på, at intet er for mærkeligt eller vanskeligt – måske bare lidt uvant at spille eller at høre på.
Ved Tabasco Beat ́s koncerter plejer publikum at være optaget af det livlige sammenspil på scenen, og musikken krydres med historiefortællinger om de enkelte numre.
Tabasco Beat henvender sig både til det voksne publikum, der hørte orkestre som Istanbul Express og Bazaar i forrige århundrede, og til det åbne unge publikum med hang til roots, polkarave, world-jazz o. lign.

Folkemusik jam i Flensborg
2026-04-25 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Opvisning og legestue
2026-04-25 19:00 - 22:30 | Herlev Gamle Skole, Herlev Bygade 92 B, Herlev, 2730
Kl. 19 står dansere fra alle hold klar til at vise nogle af de danse, vi har danset i løbet af sæsonen.
Derefter spiller Herlevkvartetten op til fest, mens Annette Thomsen guider os gennem dansene.
Midtvejs holder vi kaffepause med hjemmebag.
Aftenen slutter kl. 22.30.

Danseaften med Spillemandslauget Østjyderne
2026-04-25 19:30 - 22:30 | Skovvangscenteret, Skovvangsvej 127, Aarhus, 8200
Spillemandslauget Østjyderne glæder sig til at spille til vores FORÅRSDANSEAFTEN. Det er ganske gratis at deltage, og jo flere der kommer, jo sjovere er det. Man kan købe billige øl/vand/kaffe. Puds danseskoene og kom glad.

Søndagsdans på Museum Rebild
2026-04-26 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Phønix feat. SangKa - Huset Ålborg
2026-04-26 15:00 - 17:00 | Huset i Hasserisgade, Hasserisgade 10, Ålborg, 9000
Der er lagt op til en helt speciel koncertoplevelse, når det danske folkemusikband Phønix inviterer den kinesiske Guzhengspiller SangKa med på scenen.
Phønix’ energiske og groovy sange og melodier fusioneres med drømmende, harpe-lignende toner fra SangKas guzheng og sammen skaber de et unikt og spændende lydunivers, hvor østlige og vestlige musiktraditioner mødes. Det er traditionelle sange og melodier, nye kompositioner, rytmiske grooves og dramatiske fortællinger, der udspringer af både kinesisk og dansk musikkultur.
Phønix & SangKa har udviklet deres sammenspil gennem 10 år og manifesteret det i udgivelsen “Groovy Guzheng” fra 2017 og senest på Phønix nye album “Nådelands Ø”, hvor SangKa medvirker som gæst på en række numre.
Samarbejdet mellem Phønix og SangKa begyndte i en rå fabrikshal i Beijing, hvor de ved åbningen af det danske kulturinstitut opdagede deres musikalske kemi. Siden har de turneret sammen i både Danmark og Kina.
